CELEX: C2006/294/109
Language: et
Date: 2006-12-02 00:00:00
Title: Kohtuasi T-262/06 P: Euroopa Ühenduste Komisjoni 18. septembril 2006 esitatud apellatsioonkaebus Avaliku Teenistuse Kohtu 12. juuli 2006.  aasta otsuse peale kohtuasjas F-18/05: D versus komisjon

2.12.2006   
            
            
               ET
            
            
               Euroopa Liidu Teataja
            
            
               C 294/53
            
         Euroopa Ühenduste Komisjoni 18. septembril 2006 esitatud apellatsioonkaebus Avaliku Teenistuse Kohtu 12. juuli 2006. aasta otsuse peale kohtuasjas F-18/05: D versus komisjon
   (Kohtuasi T-262/06 P)
   (2006/C 294/109)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon
   
      Teine menetluspool: D
   Hageja nõuded
   
               —
            
            
               tühistada Avaliku Teenistuse Kohtu 12. juuli 2006. aasta otsus kohtuasjas F-18/05: D v. komisjon;
            
         
               —
            
            
               saata kohtuasi tagasi Avaliku Teenistuse Kohtusse teiste õiguslike ja faktiliste asjaolude üle otsuse tegemiseks;
            
         
               —
            
            
               määrata apellatsioonimenetluse kulude jaotus vastavalt kehtivale korrale või teise võimalusena jätta kohtukulude jaotus Avaliku Teenistuse Kohtu otsustada.
            
         Väited ja peamised argumendid
   12. juuli 2006. aasta otsusega, mille tühistamist käesoleva apellatsioonkaebusega taotletakse, tühistas Avaliku Teenistuse Kohus komisjoni 4. mai 2004. aasta otsuse, millega jäetakse rahuldamata hageja taotlus tunnistada tema haiguse süvenemise kutsealast päritolu ning millega seotud kohtukulud mõisteti täies ulatuses välja komisjonilt.
   Nimetatud kohtuotsuse tühistamise toetuseks esitab komisjon ühe väite, mis käsitleb ühenduse õiguse rikkumist, eelkõige kodukorra artikli 48 lõike 2 rikkumist, kuna Avaliku Teenistuse Kohus käsitles vastuvõetavana res judicata rikkumist käsitlevat argumentatsiooni, mille hageja esitas komisjoni väitel esimest korda alles esimese kohtuastme repliigis. Lisaks väidab komisjon, et Avaliku Teenistuse Kohus on rikkunud õigusnorme ja/või tõlgendanud valesti poolte ja eelkõige komisjoni enda esitatud õiguslikke asjaolusid. Sisuliste argumentide hindamise osas leiab komisjon, et Avaliku Teenistuse Kohus on rikkunud ühenduse õigust ja eelkõige Euroopa ühenduste ametnike personalieeskirjade artiklit 73 ja sellega seotud õigusnorme, samuti ei ole ta järginud kohtuasja T-376/02 (1) ulatust ning on rikkunud põhjendamiskohustust. Samuti väidab komisjon, et Avaliku Teenistuse Kohus on rikkunud õiguskindluse põhimõtet.
   
      (1)  Esimese Astme Kohtu 23. novembri 2004. aasta otsus kohtuasjas O v. komisjon (EKL AT, lk I-A-349 ja II-1595)